10/06/2016 | Administración LocalMunicipal
Cee
Bases da convocatoria do programa municipal de bolsas para gastos de comedor escolar, curso 2016-2017

Aprobadas por Resolución da Alcaldía nº 398/2016, de data 6 de xuño de 2016, as bases da convocatoria do programa municipal de bolsas para gastos de comedor escolar do Concello de Cee, curso 2016-2017, dos cursos de educación primaria e educación secundaria obrigatoria, fanse públicas para coñecemento dos interesados e para os efectos de presentación de solicitudes: 1. Definición e obxeto das axudas.2. Requisitos esixidos. 3. Documentación necesaria.4. Instrucción do procedemento.5. Prazo de presentación de solicitudes.6. Valoración de solicitudes e contía das axudas.7. Partida orzamentaria e contía total da subvención.8. Sancións e infraccions.9. Pagamento das axudas.10. Disposición final. O obxeto desta convocatoria, que se encadra dentro do ámbito das prestacións dos servizos sociais é contribuir a paliar os gastos que xenera nas familias residentes no Concello de Cee e con menos recursos, o pagamento de gastos de comedor escolar para o curso académico 2016/2017, dos cursos de educación primaria e ESO, mediante o abono de todo ou parte dos gastos de comedor escolar. Quedan excluídos os alumnos de centros docentes públicos non universitarios dependentes da Consellería de Educación e Ordenación Universitaria que impartan os niveis de ensino obligatorio e/ou segundo ciclo de educación infantil, que se poidan beneficiar da subvención ou gratuidade do mesmo ao abeiro do Decreto 10/2007 do 25 de Xaneiro polo que se regula o funcionamento dos comedores escolares nos centros docentes públicos non universitarios dependentes da Consellería de Educación e Ordenanción Universitaria e demáis normativa de desenvolvemento. Son requisitos de carácter obligatorio: a) Ser pai/nai/titor legal ou gardador de feito dun alumno/a que estea matriculado para o curso 2016/2017 nun dos cursos obxeto da bolsa. No caso de ser gardador de feito, acreditarase mediante informe social da Traballadora Social do Concello, explicando dita situación. b) Que o solicitante da beca e o alumnado, beneficiario desta bolsa, estean empadroados e residan no termo municipal de Cee, cunha antelación dun ano, inmediatamente anterior á data da solicitude. c) Estar ao corrente coas obrigas tributarias, seguridade social e fiscais do Concello de Cee. d) Non estar incurso en causas de prohibición contractual de conformidade co establecido nas leis referidas. E cumprir polo menos, un dos seguintes puntos: 1) Pertencer a unidades familiares que se atopen en situación socioeconómica de exclusión social certificada polos servizos sociais correspondentes.2) Atoparse en situación de acollemento residencial ou familiar.3) Ter un grado de discapacidade declarado igual ou superior ao 33%. 4) Pertencer a unidades familiares víctimas de violencia de xénero acreditada documentalmente.5) Pertencer a unidades familiares cunha renda familiar anual neta per cápita inferior aos 7000€. Renda Familiar: Considérase a suma dos ingresos netos obtidos no último exercicio por tódolos membros computables, sexa cal sexa a súa procedencia (rendementos de traballo por conta propia ou allea, pensións, subsidios, prestacións, rendas de capital,…etc). Computaranse, para o establecemento da RPC, os ingresos do ano anterior (2015). Se non fan declaración da renda, teranse en conta os ingresos do ano inmediatamente anterior (2015), segundo o establecido no apartado “Documentación necesaria”. Membro Computable: Son membros computables da familia, ó respecto da consideración para o cálculo da renda familiar, os seguintes: o/a menor/es, o pai, a nai ou titores ou persoas encargadas da garda e custodia do/a menor/es, os fillos menores de 18 anos, os fillos discapacitados e os fillos de entre 18 e 26 anos que convivan e dependan económicamente dos seus proxenitores/solicitantes. No caso de divorcio ou separación dos pais, considérase como solicitante á persoa que obstente a garda e custodia do menor, e non se consideraría membro computable aquel que non conviva co solicitante da axuda, sen prexuizo de que na renda familiar se inclúa a contribución económica. Gardador de Feito: Considérase a aquela persoa que conviva e se faga cargo, de xeito temporal ou definitivo, do menor, sen ser o seu tutor legal. e) Non desfrutar doutras axudas, bolsas ou subvencións de igual ou análoga finalidade outorgadas por organismos e institucións públicas ou privadas. f) Que o/a menor para o cal se solicita a axuda viva co solicitante, sendo preciso acreditalo con un certificado de empadroamento colectivo. No caso de que non se poidera acreditar con dito certificado, sería necesario un informe socio-familiar ou informe de convivencia (según se considere necesario), elaborado polo técnico correspondente. a) Solicitude no modelo que se recollerá nas dependencias municipais. b) Copia compulsada do DNI do solicitante (pai/nai, titor/a ou gardador de feito) e do conxuxe, se é o caso. c) Copia compulsada do convenio regulador en caso de separación ou divorcio, onde se indique o tutor legal. Asímesmo, no caso de gardador de feito ou titor, o documento que acredite dita condición. d) Copia compulsada do libro de familia e, no caso de familias numerosas, copia compulsada tamén do título de familia numerosa en vigor, ou acreditación de que cumplen os requisitos para ser considerados familia numerosa. e) Certificado de minusvalía, se é o caso, ou certificado de valoración de dependencia. f) Certificado de empadroamento colectivo con data de alta do solicitante e do/s alumno/s para o/s que solicite/n a beca. g) Certificado da Seguridade Social que acredite que non teñen débedas coa mesma (do solicitante e do cónxuxe, se é o caso). h) Certificado de Facenda que acredite que non teñen débedas coa mesma (do solicitante e do cónxuxe, se é o caso) i) Declaración da renda. No caso de non estar obrigado a facela, aportarase certificación negativa con imputación de rendas expedida pola Axencia Tributaria e: a. Xustificantes de ingresos do ano inmediatamente anterior á solicitude: I. Para persoas en situación de desemprego. Certificación do SEPE onde conste si está percibindo ou non algun tipo de subsidio. II. Para persoas en activo: Certificado de empresa ou nóminas. III. Para pensionistas: Certificado do INSS do importe actual da pensión. No caso de pensions non contributivas: certificación da Xunta de Galicia. No caso de pensións percibidas do extranxeiro: xustificantes bancarios. IV. Certificación bancaria de todas as contas das que sexan titulares ou cotitulares as nais/pais ou tutor/es/as onde figuren os movementos bancarios dos últimos 6 meses e o saldo actual. V. Certificación bancaria de todas as contas das que sexan titulares ou cotitulares as nais/pais ou tutor/es/as onde figuren os rendementos de capital. VI. Calquera outro que lle sexa requerido a xuízo dos servizos sociais para que se xulgue aclaratorio para o baremo da situación económica e/ou social. No caso de que o número de solicitantes que cumplan os requisitos para a súa concesión excedera a cantidade orzamentaria, concederase por orde de puntuación acadada. En caso de empate, darase preferencia ás unidades familiares con menor nivel de renda. En caso de empate no nivel de renda, terán preferencia as que teñan maior número de fillos menores a cargo. A instrucción do procedemento será levada a cabo polo/a Traballador/a Social do Concello de Cee ou persoa designada pola Alcaldía en supostos de ausencia, enfermidade ou imposibilidade de asistencia do/a Traballador/a Social. A resolución corresponderá ó/á Alcalde/sa. Á/Ó Traballador/a Social ou persoa designada pola Alcaldía en supostos de ausencia, enfermidade ou imposibilidade de asistencia do/a Traballador/a Social, elaborará unha proposta na que se porán de manifesto os datos do/a solicitante, a resolución proposta irá acompañada dun informe onde se indicarán as incidencias e/ou peculiaridades da concesión, se as houbese. No caso de que a solicitude estivera incompleta ou se precisase recabar máis información do/a solicitante, se lle requerirá para que, nun prazo de 10 días presente a documentación requerida. Non caso de non presentar dita documentación, arquivarase a solicitude. As solicitudes poderán desestimarse polos seguintes motivos: – Presentar a solicitude fóra de prazo. – Non entregar a documentación requerida polos servizos administrativos. – Non cumprir os requisitos esixidos. – Por renuncia, por escrito do/a solicitante. Posterior ao informe do/a Traballador/a Social ou persoa designada pola Alcaldía en supostos de ausencia, enfermidade ou imposibilidade de asistencia do/a Traballador/a Social, o expediente someterase a informe de intervención, previos á resolución de Alcaldía. A resolución notificarase aos interesados. A publicación das presentes bases farase no taboleiro de anuncios do Concello de Cee e anunciarase no Boletín Oficial da Provincia(BOP) a convocatoria, así como o prazo de presentación de solicitudes. O prazo de solicitudes será de 15 días hábiles dende o día seguinte á publicación das bases da convocatoria no BOP. A mera presentación da solicitude suporá que o/a solicitante coñece e acepta as bases da convocatoria. As solicitudes deberán presentarse, segundo o modelo facilitado polo Concello, dentro do prazo establecido no rexistro municipal do Concello de Cee, en horario de Lúns a Venres de 9:00h a 13:30h. Ademáis poderán presentar a través de calquera medio contido no artigo 38.4 da Lei 30/1992 LRJ-PAC e demáis normativa de desenvolvemento. No caso de presentacións de solicitudes por correo ordinario, o/a solicitante terá que comunicalo dentro do prazo establecido, vía fax ao rexistro municipal do Concello de Cee.(nºfax:981746757) Ademáis do cumprimento dos requisitos obligatorios establecidos no punto 2, será imprescindible acadar un mínimo de 5 puntos dacordo co seguinte baremo: A contía da bolsa será o importe total ou parcial do comedor escolar. O inicio do pagamento estará superditado á data da resolución da concesión das bolsas. A partida orzamentaria á que se imputarán os gastos derivados da concesión das axudas é a 231/481.00, cun crédito máximo de 5855€. A concesión queda sometida á condición suspensiva de existencia de crédito adecuado e suficiente no exercicio do 2017 constatándose a existencia de crédito para o exrcicio corrente. Será aplicable o Título IV, capítulo I da Lei Xeral de Subvencións (38/2003 de 17 de Novembro). A modalidade do pagamento das axudas concedidas será mediante pagamento directo do Concello de Cee ao centro escolar. No caso de que con posterioridade ó pago dunha subvención se descubra que o beneficiario non se atopaba nas condicións necesarias para acceder a elas ou non xustificaran as cantidades percibidas en concepto de anticipo, estarán obrigadas a devolver as mesmas incrementadas no tipo de xuro do diñeiro, sen prexuízo das responsabilidades civís e penais que desen lugar. En todo aquello que non regulo expresamente nestas bases, rexerase polas disposicións xerais recollidas na Lei Xeral de Subvencións de Galicia e o resto de normativa reguladora de subvencións. Estas bases entrarán en vigor ao día seguinte da súa publicación no BOP. En Cee, o 7 de xuño de 2016. Asdo: Juan Bautista Areas Lestón. Alcalde en funcións do Concello de Cee. (Por delegación. Res. nº 388/2016)